  Виталий Пронин Таяз арняе Удмуртилэн Йырыз Александр Волков мадиз журналистъёслы Россилэн Президентэныз Владимир Путинэн пумиськылэмез сярысь. Кыӵе ужпумъёс сюлмаськытӥзы Александр Волковез, со ваньзэ ивортыса вуиз.Владимир Путин Удмуртиысь югдурез тодэ, куд-ог лыдпусъёсты йыраз возе. Кивалтӥсьёс кенешизы Ижысь автозаводын «Лада-Гранта» поттон, Воткаысь машиностроительной заводлэн выльдӥськемез сярысь.Президент Путин тодэ, Удмуртиын нылпиос трос вордско шуыса - Приволжск округын асьмеос нырысетӥ интыын. Калыклэн кема улэмезъя но Удмуртия висъяське ни - Татарстан бере кыкетӥ луиськом.Александр Волков Президентлы кӧня ке куронэн вазиськиз. Владимир Путин соглаш кариськиз 2015-тӥ арын П. И. Чайковскийлэсь юбилейзэ ортчытонъя. Ӝоген дась луоз нимысьтыз указ, рос-прос пусъёзы, кыӵе ужрадъёс ортчытоно. 200 миллион манет вуоз Удмуртиысь Вузъёс куспысь библиотекаез йылпумъянлы. Выль юртын ужан тӥрлыкез но туала луыны кулэ. Пичи Пурга районын пуштылонъёс ортчем бере ужъёсты йылпумъянлы коньдон вуоз на.- Эшшо кык чаклам юан быдэстытэк кылиз на, - пусйиз А. Волков. - Та ужпумъёс сярысь нырысьсэ ум ни вераське. Республикаысь Туберкулёзной больницалэсь корпуссэ тупатъяно. Йылаз-пумаз вуттонэз «Ижмаш» культурая юрт выльдонэз - Ӟуч драмая театр бордын усьтӥськыны кулэ Егит учкисьлэн театрез (ТЮЗ). Та юанъёс одно ик быдэстэмын луозы, оскытӥз А. Волков.Елена Скворцова. Теги: АлександрВолков  